Apraksts
Klasisku galda spēļu noteikumus pazīst visi. Tādēļ šīs galda spēles patiks bērniem, pieaugušajiem un senioriem.
Scrabble Original (LV)
Scrabble ir TOP 5 visu laiku pirktākā un populārākā spēle visā pasaulē. Šī spēle ir klasika, kas neprasa daudz komentāru.
Scrabble spēles gaita ir vienkārša un universāla. Katrs spēlētājs izmanto sev piešķirtos burtus, lai veidotu vārdus un tos izvietotu uz spēles laukuma. Katrs vārds piešķir spēlētājam jaunus punktus, kuri aug vai samazinās attiecībā pret izveidotā vārda garumu un sarežģītību.
Ievēro, ka šī ir spēles oriģinālā, nevis latviešu valodā tulkotā versija.
Šahs
Šahs ir viens no izcilākajiem stratēģijas galda spēles paraugiem. Un ne velti.
Katras šaha partijas iznākums ir atkarīgs tikai un vienīgi no spēlētāja spējām un taktikas. Nulle veiksmes faktora. Tiem, kas šo spēli vēl nepazīst, šahs var izskatīties sarežģīts. Bet tie, kas sākuši spēlēt zina, ka tā noteikumi ir vienkārši. Sarežģītais un aizraujošais šahā ir domāšanas process.
Viens liels pluss: Šaha laukums nav tā spēle, kura jāslēpj kartona kastē. Tā laukums ar figūrām var kļūt par elegantu interjera elementu.
Nardi jeb Bekgemons
Nardi jeb Bekgemons ir klasiska stratēģijas spēle. Liecības par to atrastas pat senajā Mezopotāmijas kultūrā pirms pieciem tūkstošiem gadu, kas tai piešķir vienas no pasaulē senākās galda spēles titulu.
Šajā spēlē spēlētāji ved savas figūras uz to "māju". Spēlētāja uzdevums ir pieņemt stratēģiski gudrākās izvēles un notvert citiem spēlētājiem piederošās figūras, lai nepanāktu viņu uzvaru.
Šis Games4You veikalā atrodamais Nardi laukums ir elegances un kvalitātes paraugs, kuru spēs novērtēt īsts galda spēļu cienītājs.
Monopols
Monopols…spēle, kuras gaitā bērni iemācās, cik sāpīgi ir maksāt nodokļus.
Bet, neskatoties uz to, Monopols saglabā savu popularitāti. Šī ir spēle tiem, kas sapņo. Pērc, būvē, pārdod un dari to, pēc kā visi šajā dzīvē dzenamies – vairāk naudas!
Monopols ir slavens ar to, ka šī nav spēle nepacietīgajiem. Garākā reģistrētā spēle ilgusi pat 54 stundas. Lai gan tev šis rekords nav jāpārspēj, zini, ka Monopols spēs garantēt izklaidi un jautrību.
Ņem vērā
Izdarot savu izvēli, atceries dāvanas saņēmēja intereses un vecuma grupu.
Dažkārt paredzēt kura galda spēle jau atrodas dāvanas saņēmēja plauktā ir neiespējami. Šādos gadījumos drošāk dot priekšroku dāvanu kartei un ļaut izvēlēties pašam dāvanas saņēmējam.
Varbūt tavs dāvanas saņēmējs priecāsies saņemt aizraujošu grāmatu par ceļošanu?